Seigmen

**Seigmen** er et norsk rockeband som ble grunnlagt i 1989 under navnet *Klisne Seigmenn*. Bandet spiller goth- og industriinspirert rock, tungt og monumentalt med tekster på både norsk og engelsk.

## Biografi
Seigmens medlemmer fra 1991 var Sverre Økshoff (gitar), Alex Møklebust (vokal), Kim Ljung (bass), Noralf Ronthi (trommer) og Marius Roth (gitar). Bandet hadde sin rot i det musikalske miljøet i Tønsberg. For albumet *[[Metropolis (album)|Metropolis]]* fikk bandet Spellemannprisen 1995 i klassen rock.

Da bandet ble stiftet lovet medlemmene hverandre om at dersom en av dem ønsket å forlate bandet ville ikke de andre fortsette. «*Slutter en, slutter alle*.» I 1998 ønsket Økshoff å gi seg i Seigmen. De resterende medlemmene bestemte da gjøre alvor av lovnaden. I 1999 reiste de på en avskjedsturné, og avskjedskonserten ble avholdt på Rockefeller 6. mars 1999. Noen få dager etter avskjedskonserten dannet Møklebust, Ljung og Ronthi bandet Zeromancer. Marius Roth ble ikke med i Zeromancer og satset istedet på en karriere innen opera.

I forbindelse med kulturfestivalen UKA i Trondheim 20. oktober 2005 gjenoppstod bandet i Dødens dal med original besetning og original musikk. I februar 2006 holdt de seks konserter i Stavanger, Bergen og Oslo, og sommeren 2006 spilte bandet på et fåtall festivaler, blant annet på Slottsfjellfestivalen i hjembyen Tønsberg. 

DVD-en *Fra X til Døden* ble gitt ut i august 2006 og inneholdt blant annet konserten fra Dødens dal, gamle liveopptak og dokumentarer om bandets historie og forberedelsene til gjenforeningskonserten. DVD-produksjonen ble delvis finansiert via folkefinansiering, og bidragsyterne fikk blant annet en CD-single med gjenutgivelsen av *Det finnes alltid en utvei....*. 19. august 2006 spilte Seigmen på Steinkjerfestivalen for omtrent  mennesker.

Seigmen spilte to utsolgte konserter på Operaen i Bjørvika 21. og 22. juni 2008. En DVD av denne konserten ble utgitt i juli 2012.

De ble gjenforent igjen i 2012, og spilte på RaumaRock, Slottsfjellfestivalen, Malakoff Rockfestival og Parkenfestivalen. I juli 2013 spilte bandet i kronprins Haakons private festival på Skaugum i anledning kronprinsens 40-årsdag. I november 2014 spilte Seigmen tre konserter på Støperiet i Tønsberg for å feire 20-årsjubileet for gjennombruddsalbumet *Total*. Konsertene var utsolgt.

I oktober 2014 annonserte bandet et nytt studioalbum, i tillegg til en turné og en del festivaler. Albumet *[[Enola]]* ble utgitt i 2015.

I 2019 mottok bandet Vestfold fylkeskommunes Kunstnerpris. De har vært nominert til Spellemannprisen 1997 for *[[Radiowaves]]* og til Spellemannprisen 2024 for *Resonans*, begge i klassen rock.

## Medlemmer
* Kim Ljung – bassgitar
* Alex Møklebust – vokal
* Noralf Ronthi – trommer
* Marius Roth – gitar
* Sverre Økshoff – gitar

## Diskografi
### Album
* *[[Ameneon]]* (1993)
* *[[Total (album)|Total]]* (1994)
* *[[Metropolis (album)|Metropolis]]* (1995)
* *[[Metropolis - The Grandmaster Recordings]]* (engelsk utgave av *Metropolis*) (1996)
* *[[Radiowaves]]* (1997)
* *[[Monument (Seigmen-album)|Monument]]* (samlealbum) (1999)
* *[[Rockefeller (album)|Rockefeller]]* (konsertalbum) (2006)
* *[[Enola]]* (2015)
* *[[Resonans (album)|Resonans]]* (2024)

### Singler og EP-er
* *[[Pluto (EP)|Pluto]]* (1992)
* *Monsun* (1993)
* *Hjernen er alene* (1994)
* *[[Döderlein]]* (1994)
* *[[Lament]]* (1995)
* *Metropolis* (1995)
* *Slaver av solen* (1996)
* *The First Wave* (1997)
* *The Next Wave* (1997)
* *Mørkets øy* (1997)
* *Döderlein* (live) (2006)
* *Det finnes alltid en utvei....* (2006) (Gjenutgivelse i begrenset opplag. Bonus: Navnløs demo innspilt på Radio RV.)

### Demo
* *Det finnes alltid en utvei....* (utgitt under bandnavnet *Klisne Seigmenn*) (1990) Innspilt på ubåtstasjonen.
* (navnløs) Innspilt på Radio RV i 1990.

### DVD
* *Fra X til døden* (August 2006)
* *Seigmen i Operaen* (Live Juni 2008) (utgitt Juli 2012)

## Referanser


## Litteratur
* Harald Rosenløw Eeg, Bjørn Opsahl og Arvid Skancke-Knutsen: *Seigmen*. Cappelen Damm, 2015, ISBN 978-8-20-247139-2.

## Eksterne lenker
* 
* 
* 
* Omtale på www.mic.no
*